૧૯૭૨માં સાબરમતી નદીમાં પાણી આવ્યું ત્યારે અનેક વિદ્યાર્થીઓ સ્કૂલે જઈ શક્યા ન હતા. આવા વિદ્યાર્થીઓ પાછળ ન રહી જાય તેના માટે તેમણે પ્રોક્સી વર્ગો શરૃ કર્યા હતા. વિદ્યાર્થીઓને શિક્ષણ સિવાયની તકલીફમાં પણ તેઓ મદદ માટે તૈયાર રહેતાં. તેમના સમય દરમિયાન આચાર્ય રહેલા અને બાદમાં બાવળાના ધારાસભ્ય બનેલા ગોવિંદભાઈ ચૌહાણ કહે છે, ‘ભૂપેન્દ્રસિંહ ત્રણ વર્ષ સુધી અમારી શાળાના શિક્ષક રહ્યા. વિદ્યાર્થીઓને અંગ્રેજીના વિષયમાં રુચિ વધે તે માટે તેઓ પ્રયત્નશીલ રહેતા.’